Huelva (provincija)
Provincija Huelva (španjolski: Provincia de Huelva) je jedna od 50 španjolskih provincija od 518,930 stanovnika na jugozapadu Španjolske u Autonomnoj zajednici Andaluziji. 

Pored Huelve koja je administrativni centar provincije, veći urbani centri su Ayamonte, Lepe i Moguer.

Geografske karakteristike 

Provincija Huelva prostire se duž atlanske obale i po unutrašnjosti Iberijskog poluotoka na površini od 7,308 km².

Granice provincije omeđuju sa zapada rijeka Guadiana i Portugal, a sa istoka Provincija Sevilla. Sjeverna unutrašnjost je 
planinski kraj u kom se prostire masiv Sierra de Aracena, dok je atlansko primorje na jugu plodna nizina zvana 
La Campiña.
Estuariji najvećih rijeka u provinciji Odiel i Tinto, formiraju poluotok (ria) na kom leži prijestolnica Huelva.

Privreda
 
Privreda provincije vezana je najviše uz poljoprivredu i to na ratarstvo jer se najviše sade žitarice.  
Pored tog uzgajaju se i pamuk i masline, ali i jagode i voće za izvoz.
Važno je i ribarstvo (lov na tune) koje se konzerviraju.

Za privredu provincije još uvijek je značajno i rudarstvo, iako ne toliko koliko nekad kad je rudnik bakra i pirita - Riotinto pored Nerva (Huelva)Nerve, bio svijetski slavan. 

Turizam duž sunčane atlanske obale Costa de la Luz, počeo se skokovito razvijati nakon 1960-ih.

Izvori

Vanjske veze 

 Diputación de Huelva 

Pokrajine Španije
Andaluzija